
     KUVENDI I SHQIPËRISË
KOMISIONI PËR POLITIKËN E JASHTME
                                                             Dokument parlamentar
                                                                                                                 


RAPORT

PËR

PROJEKTLIGJIN “PËR BUXHETIN E VITIT 2022” 
(Shqyrtim nen për nen)


· HYRJE

Komisioni për Politikën e Jashtme, bazuar në nenet 32 - 38 dhe nenin 80 të Rregullores së Kuvendit, në cilësinë e Komisionit për dhënie mendimi, shqyrtoi nen për nen dhe në tërësi projektligjin “Për buxhetin e vitit 2022”.

Relator për këtë projektligj ishte deputeti Z. Etjen Xhafaj.

Në mbledhjen e Komisionit për paraqitjen e projektligjit ishin të pranishëm Z. Armand Skapi, Sekretar i Përgjithshëm i Ministrisë për Evropën dhe Punët e Jashtme, Znj. Ilda Dega, Drejtoreshë e Përgjithshme Ekonomike në MEPJ dhe e Shërbimeve Mbështetëse e të ftuar të tjerë nga Ministria për Ekonominë dhe Financat.

I. BAZA KUSHTETUESE E PROJEKTLIGJIT 

Projektligji “Për buxhetin e vitit 2022” është nismë e Këshillit të Ministrave, mbështetur në nenet 78, 83 pika 1 dhe 100 të Kushtetutës dhe në nenin 30 të ligjit nr. 9936 datë 26.06.2008 “Për menaxhimin e sistemit buxhetor në Republikën e Shqipërisë”. 

Në aspektit procedural, duke qenë se Komisioni për Politikën e Jashtme nuk është komision përgjegjës, ky komision e shqyrton këtë projektligj sipas fushave të tij të përgjegjësisë. Në seancën paraardhëse komisioni shqyrtoi në parim projekt-buxhetin e parashikuar Ministrinë e Evropës dhe Punëve të Jashtme. 

II. QËLLIMI, PËRMBAJTJA DHE OBJEKTIVAT E PROJEKTLIGJIT 
[bookmark: 30j0zll][bookmark: 1fob9te]
Projektbuxheti 2022 synon konsolidimin e rimëkëmbjes ekonomike të vendit pas dy fatkeqësive natyrore, si tërmeti i 26 nëntorit 2019 dhe pandemia e shkaktuar nga COVID-19. Njëkohësisht, nëpërmjet politikave fiskale të kujdesshme që do të ndërmerren si nga krahu i të ardhurave dhe atyre të shpenzimeve 2 buxhetore, synohet të sigurohet një ulje e pandalshme dhe e qëndrueshme e stokut të borxhit publik në periudhën afatmesme 2022-2024.

Projekt buxheti i MEPJ për vitin 2022 është pjesë e hartimit të Programit Buxhetor Afatmesëm 2022-2024. Hartimi i projektbuxhetit të MEPJ është përgatitur në funksion të aktivitetit diplomatik dhe konsullor të MEPJ, përfshirë këtu edhe misionet diplomatike dhe postet konsullore jashtë vendit. Planifikimi ka në themel objektivat e përcaktuara të Programit të Qeverisë, Strategjisë Kombëtare për Zhvillim dhe Integrim si dhe Planin Kombëtar të veprimit për zbatimin e rekomandimeve të Bashkimit Evropian. Për vitin 2022 projektbuxheti mundëson vazhdimin normal të përfaqësimit të Shqipërisë në shtetet ku jemi akredituar, si dhe zbatimin e strategjive, politikave, objektivave të shërbimit të jashtëm.

· PROJEKT-BUXHETI PËR MINISTRINË PËR EVROPËN DHE PUNËT E JASHTME 

Totali i buxhetit vjetor për Ministria për Evropën dhe Punët e Jashtme (MEPJ) sipas projektbuxhetit të vitit 2022 është parashikuar 3,142,143,000 (tre miliardë e njëtëqind e dyzet e dy milionë e njëtëqind e dyzet e tre) Lekë.

Ministria për Evropën dhe Punët e Jashtme do të operojë me 4 (katër) Programe Buxhetore si më poshtë:
 
1. Planifikimi, menaxhimi dhe Administrimi; 
2. Mbështetje Diplomatike Jashtë Shtetit;
3. Aktiviteti Diplomatik dhe Konsullor i MEPJ; 
4. Mbështetja Institucionale për Procesin e Integrimit. 

	1
	Ministria e Evropes dhe Puneve te Jashtme
	2,970,363
	91,000
	80,780
	171,780
	3,142,143

	2
	Planifikimi, Menaxhimi dhe Administrimi
	268,756
	55,000
	0
	55,000
	323,756

	3
	Mbështetje diplomatike jashtë shtetit
	2,391,927
	15,000
	0
	15,000
	2,406,927

	4
	Aktiviteti diplomatik dhe konsullor i MPJ
	204,440
	0
	0
	0
	204,440

	5
	Mbeshtetja Institucionale për Procesin e Integrimit
	105,240
	21,000
	80,780
	101,780
	207,020



*Burimi (Të dhëna i referohen  relacionit shoqërues të Projektbuxhetit të Vitit 2022).

Orientuar nga prioritetet e politikës së jashtme, projektbuxheti i vitit 2022 mundëson kapacitetet e domosdoshme të mbështetjes financiare për realizimin e objektivave si:

· Nisja e negociatave për anëtarësimin në BE. Zhvillimi i kapaciteteve profesionale te stafit te MEPJ dhe përfaqësive diplomatike për procesin e negociatave të anëtarësimit në BE.
· Vijimi i komunikimit intensiv me vendet anëtare të KS për të siguruar bashkëpunim sa më të afërt dhe efektiv gjatë periudhës së shërbimit si anëtar jo i përhershëm i KS të OKB. Performancë e lartë e strukturave në MEPJ dhe e Misionit të Përhershëm të RSH në OKB me qëllim realizimin e një përfaqësimi sa më dinjitoz në KS/OKB
· Forcimi i marrëdhënieve me vendet e rajonit dhe bashkëpunimin rajonal. 
· Konsolidimi i marrëdhënieve me Kosovën përmes G2G, zbatimit te marrëveshjeve të përbashkëta, angazhimit për njohjen e mëtejshme ndërkombëtare të shtetit të Kosovës, për pjesëmarrjen dhe anëtarësimin e saj në organizatat ndërkombëtare.
· Zhvillimi i mëtejshëm i marrëdhënieve me vendet e tjera me prioritet marrëdhëniet me partneret strategjik, vendet mike dhe aleate.
· Forcimi i kohezionit të shqiptarëve ne Rajon
· Zhvillimi i mëtejshëm i marrëdhënieve me vendet e tjera, me prioritet marrëdhëniet me partneritet strategjik, vendet mike dhe aleate.
· Përfaqësim dhe pjesëmarrje aktive në organizatat ndërkombëtare e rajonale ku Shqipëria është palë, në forume shumëpalëshe dhe koalicione ndërkombëtare ku ndajmë interesa dhe vlera të përbashkëta në mbështetje dhe mbrojtje të interesave të vendit dhe atyre kombëtarë. 
· Forcimi dhe rritja e rolit të diplomacisë publike ekonomike dhe diasporës në shërbim të interesave ekonomike të Shqipërisë, promovimit dhe potencialeve për investime, tregti dhe bashkëpunim ekonomik, tregtar dhe kulturor me partneret tanë ndërkombëtare, dypalësh dhe shumëpalësh, thithja e investimeve te huaja ne Shqiperi dhe përmirësimi i imazhit te vendit përmes zhvillimit te diplomacisë ekonimeke dhe publike.
· Realizimi i një shërbimi konsullor të mbështetur në profesionalizëm eficencë transparence dhe përgjegjshmëri përmes dixhitalizimit të shërbimeve konsullore dhe hapjes së konsullatave të reja.
Krahasuar me buxhetin e vitit 2021, projektbuxheti për vitin 2022 rezulton me rritje 466,487,000 lekë ose 17%.

Rritja e buxhetit të vitit 2022 sipas projektbuxhetit konsiston në:
 
1. Financimin e politikave të reja në masën 250,000,000 lekë (Dyqind e pesëdhjetë milionë lekë),  konkretisht për Këshillin e Sigurimit. 

2. Financimin e programit “Shërbime për diasporën” 202,036,000 lekë (dyqind e dy milionë e tridhjetë e gjashtë mijë) - ky është buxheti i ish-Ministrisë së Diasporës të cilin qeveria e ka përfshirë në buxhetin e MEPJ. 

Programi “Shërbime për diasporën”, përfshin 4 agjenci:
· Agjencia për diasporën 
· Qendra e botimeve për diasporën
· Fondi i Zhvillimit për diasporën
· Qendra e studimeve dhe publikimeve për arbëreshët
Sipas draftit të Projekt Buxhetit, paraqiten tabelat e mëposhtme: 

Tab. 1
	BUXHETI
	Shpenzime korrente
	Shpenzime kapitale
	Buxheti vjetor

	Projektbuxheti 2022
	2,970,363,000
	171,780,000
	3,142,143,000

	Buxheti 2021
	2,551,876,000
	123,780,000
	2,675,656,000

	Rritja:
	418,487,000
	48,000,000
	466,487,000



Tab. 2
Referuar programeve buxhetore, rritja e buxhetit te MEPJ sipas projektbuxhetit paraqitet në tabelën e meposhteme: 
	Programet buxhetore të MEPJ
	Buxheti 
2021
	Projektbuxheti 2022
	Rritje sipas programeve buxhetore

	01110   "Planifikim menaxhim Administrim"
	
139,600,000
	323,756,000
	184,156,000

	01120    "Mbështetje diplomatike jashtë vendit"
	2,138,776,000
	2,406,927,000
	268,151,000

	01130    "Aktiviteti diplomatik dhe konsullor I MEPJ"
	195,500,000
	204,440,000
	8,940,000

	01150  " Mbështetje institucionale për procesin e integrimit"
	201,780,000
	207,020,000
	5,240,000

	Totali i buxhetit vjetor:
	2,675,656,000
	3,142,143,000
	466,487,000



Tab. 3
Sipas draftit të Projekt Buxhetit buxheti i shpenzimeve kapitale paraqitet në tabelën e mëposhtme: 
	BUXHETI
	Propjekte me financim të  brendshëm
	Projekte me financim të huaj
	Buxheti vjetor per shpenzimet kapitale

	Projektbuxheti 2022
	91,000,000
	80,780,000
	171,780,000

	Buxheti 2021
	43,000,000
	80,780,000
	123,780,000

	Rritja:
	48,000,000
	0
	48,000,000



III. DISKUTIMET NË KOMISION

Znj. Mimi Kodheli, Kryetare e Komisionit, fillimisht ia dha fjalën të ftuarve nga Ministria për Evropën dhe Punët e Jashtme. 

Z. Armand Skapi, Sekretar i Përgjithshëm i Ministrisë për Evropën dhe Punët e Jashtme bëri një prezantim të projektbuxhetit të MEPJ duke theksuar se “Projekt-buxheti i vitit 2022 ka si synim të tij madhor përmbushjen e objektivave të Programit të Qeverisë, të Strategjisë Kombëtare për Zhvillim dhe Integrim dhe të Planit Kombëtar të Integrimit Evropian. Projekt buxheti për vitin 2022, do të lehtësojë realizimin e prioriteteve të rëndësishme si: zhvillimi i Konferencës së parë Ndërqeveritare për anëtarësimin e Shqipërisë në BE apo zbatimin e Marrëveshjes së Stabilizim-Asociimit mes Shqipërisë dhe BE-së etj. Mandati në Këshillin e Sigurimit, përfaqëson një sfidë madhore por edhe një mundësi të shkëlqyer. Me rëndësi të pandryshuar mbetet për ne objektivi i forcimit të marrëdhënieve me vendet e rajonit”. 

Ai shënon një rritje të konsiderueshme prej 17%, krahasuar me atë të vitit 2021. Kjo do të mundësojë plotësimin e kapaciteteve njerëzore për përballimin me sukses të anëtarësimit në Këshillin e Sigurimit të OKB. Numri i punonjësve për MEPJ për vitin 2022 do të jetë, punonjës gjithsej 620, nga të cilët 368 punonjës në përfaqësitë diplomatike dhe 252  punonjës në aparatin e MEPJ.

Për vitin 2022, agjenda për diasporën do të përfshihet në fushën e veprimit të Ministrisë për Evropën dhe Punët e Jashtme. Si rrjedhojë, në strukturën e përgjithshme të MEPJ do të shtohen strukturat e posaçme, që janë marrë me hartimin dhe zbatimin e politikave në fushën e diasporës.

Z. Etjen Xhafaj, në cilësinë e relatorit pasi u shpreh se projektbuxheti i Ministrisë për Evropën dhe Punët e Jashtme, në parim i plotëson nevojat në lidhje me detyrat e objektivat për vitin 2022, vlerësoi nevojen e intensifikimit të punës me diasporën, nevojën e rritjen e imazhit, forcimit të diplomacisë publike dhe ekonomike, zgjerimin e shërbimeve konsullore etj. Në përfundim ai ftoi Komisionin ta miratojë atë.

Pas prezantimit, deputetët shprehën vlerësimet dhe sugjerimet e tyre me qëllim që planifikimi të mbështesë nevojat reale për përmbushjen optimale dhe efektive të objektivave të politikës së jashtme dhe interesave kombëtare. 

Znj. Mimi Kodheli, në përfundim të diskutimeve, falënderoi të gjithë kolegët për kontributin e tyre të çmuar dhe ftoi Komisionin për të votuar projektligjin.

IV. PËRFUNDIME 

Në aspektin ligjor, projektligji është në përputhje me nenet 78, 83, pika 1, dhe 158 të Kushtetutës.

Në aspektin procedural, projektligji është paraqitur në përputhje me Rregulloren e Kuvendit.

Në aspektin formal, projektligji përbëhet nga 3 Krerë dhe 22 Nene.

Në përfundim, Komisioni, pas diskutimeve, miratoi nen për nen dhe në tërësi me shumicë votash projektligjin “Për buxhetin e vitit 2022” për Ministrinë për Evropën dhe Punët e Jashtme. 

RELATOR                                                                                 KRYETARE

ETJEN XHAFAJ 	                                                     MIMI KODHELI

